KOMMISSIONENS FORORDNING (EF) Nr. 1717/97 af 3. september 1997 om ophævelse af visse forordninger inden for kornsektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 4, artikel 6, artikel 9, stk. 2, artikel 11, stk. 3, artikel 13, stk. 6, artikel 16, stk. 2, og artikel 26, stk. 3, og

ud fra følgende betragtninger:

En række forordninger vedrørende sektoren for markafgrøder er ikke længere relevante, bl.a. på grund af ændringer i eller ophævelse af grundbestemmelserne, fuldførelse af de foranstaltninger, forskrifterne gjaldt, vedtagelse af nye internationale aftaler mellem Fællesskabet og dets handelspartnere samt betydelige ændringer af markedet; af hensyn til klarheden og retssikkerheden, og for at bestemmelserne kan forenkles, bør de pågældende forskrifter ophæves formelt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

De forordninger, der er anført i bilaget, ophæves.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. september 1997.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 21.

(2) EFT L 126 af 24. 5. 1996, s. 37.

BILAG

Kommissionens forordning (EØF) nr. 1629/77 af 20. juli 1977 om gennemførelsesbestemmelser for særlige interventionsforanstaltninger til opretholdelse af udviklingen på markedet for bageegnet blød hvede (EFT L 181 af 21. 7. 1977, s. 26), senest ændret ved forordning (EØF) nr. 2215/84 (EFT L 203 af 31. 7. 1984, s. 20).

Kommissionens forordning (EØF) nr. 476/79 af 9. marts 1979 om gennemførelsesbestemmelser for tilskuddet til foderkornleverancer til Italien og om ophævelse af forordning (EØF) nr. 446/69 (EFT L 59 af 10. 3. 1979, s. 19), senest ændret ved forordning (EØF) nr. 1592/81 (EFT L 158 af 16. 6. 1981, s. 10).

Kommissionens forordning (EØF) nr. 1787/79 af 10. august 1979 om fastsættelse af betingelserne for forhøjelse af det variable element i importafgiften for kornfoderblandinger (EFT L 203 af 11. 8. 1979, s. 52).

Kommissionens forordning (EØF) nr. 1821/81 af 2. juli 1981 om betingelserne for ydelse af overgangsgodtgørelse for de ved udløbet af høståret eksisterende lagre af visse kornsorter (EFT L 182 af 3. 7. 1981, s. 10).

Kommissionens forordning (EØF) nr. 2989/83 af 25. oktober 1983 om gennemførelsesbestemmelser til den særlige eksportrestitution for mel af blød hvede til Egypten (EFT L 294 af 26. 10. 1983, s. 25).

Kommissionens forordning (EØF) nr. 2232/87 af 23. juli 1987 om gennemførelsesbestemmelser vedrørende interventionsopkøb for korn (EFT L 206 af 28. 7. 1987, s. 16).

Kommissionens forordning (EØF) nr. 1738/89 af 19. juni 1989 om gennemførelsesbestemmelser for produktionsstøtteordningen for hård hvede (EFT L 171 af 20. 6. 1989, s. 31), ændret ved forordning (EØF) nr. 920/90 (EFT L 94 af 11. 4. 1990, s. 15).

Kommissionens forordning (EØF) nr. 1048/92 af 28. april 1992 om ansøgninger om eksportlicenser for produkter henhørende under KN-kode 1101 00 00 med forudfastsættelse af restitutionen (EFT L 111 af 29. 4. 1992, s. 6).

Kommissionens forordning (EØF) nr. 1795/93 af 30. juni 1993 om åbning af en løbende licitation vedrørende salg på det indre marked af 150 000 tons hård hvede fra det italienske interventionsorgan med henblik på forarbejdning heraf i visse medlemsstater (EFT L 163 af 6. 7. 1993, s. 26), ændret ved forordning (EØF) nr. 1923/93 (EFT L 174 af 17. 7. 1993, s. 22).

Kommissionens forordning (EF) nr. 3422/93 af 14. december 1993 om fastsættelse af eksportafgifterne for korn (EFT L 312 af 15. 12. 1993, s. 6).